Source: http://nrsr.sk.sayit.parldata.eu/5-n%C3%A1rodn%C3%A1-rada-2010-2012/24-sch%C3%B4dza/6-de%C5%88-rokovania-21-10-2011
Timestamp: 2017-09-20 14:29:33+00:00
Document Index: 15010392

Matched Legal Cases: ['čl. 91', 'čl. 115', 'čl. 102', 'čl. 115', '§ 89', '§ 73', '§ 67', '§ 68', 'čl. 3', '§ 73', '§ 73', '§ 74', '§ 73', '§ 73', '§ 80']

Zobraziť sekciu: 6. deň rokovania, 21. 10. 2011 :: SayIt
6. deň rokovania, 21. 10. 2011
Panie poslankyne, páni poslanci.
Poprosím vás, aby ste zaujali svoje miesto v rokovacej sále, budeme pokračovať...
... páni poslanci, budeme pokračovať 6. rokovacím dňom 24. schôdze Národnej rady Slovenskej republiky.
Chcem informovať, že o ospravedlnenie na dnešnom rokovacom dni nepožiadal žiaden poslanec.
Teraz pristúpime k hlasovaniu o jednotlivých prerokovaných bodoch programu.
Ďakujem. Pán predseda, mám procedurálny návrh, v mene štyroch poslaneckých klubov SDKÚ - DS, SaS, KDH a MOST - HÍD podávam návrh na zaradenie nového bodu do 24. schôdze, a to návrh na voľbu podpredsedu Národnej rady Slovenskej republiky.
Navrhujem, aby sme tento bod prerokovali a následne o ňom tajne hlasovali ešte dnes.
Páni poslanci, hlasujeme o návrhu.
109 prítomných, 78 za návrh, 5 proti, 17 sa zdržalo, 9 nehlasovalo.
Panie poslankyne, páni poslanci, odporúčam, aby sme prerokovali tento bod ako posledný bod programu rokovania 24. schôdze Národnej rady.
Poprosím pána poslanca Viskupiča, aby z poverenia výboru pre kultúru a médiá predložil Národnej rade návrhy uznesení k prerokovávanému vládnemu návrhu zákona, ktorým sa mení a dopĺňa zákon o Rozhlase a televízii Slovenska a o zmene a doplnení niektorých zákonov, ktorý prerokovávame ako tlač 479.
Pán poslanec, pán poslanec Galbavý, prosím, nevyrušujte v rokovacej sále.
Pán poslanec Viskupič, máte slovo.
Rokovanie o vládnom návrhu zákona, ktorým sa mení a dopĺňa zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov a ktorým sa menia niektoré zákony, tlač 479.
Ďakujem, pán predsedajúci. Vážený pán predseda, chcem vás informovať, že v rozprave vystúpili štyria páni poslanci, pozmeňovacie návrhy predložil pán poslanec Přidal, pani poslankyňa Pfundtner.
Spoločná správa výborov neobsahuje žiadne pozmeňujúce a doplňujúce návrhy, môžeme teda pristúpiť k hlasovaniu o predložených návrhoch, ktoré odzneli v rozprave.
Ako prvé by som dal hlasovať o návrhu pána poslanca Přidala, ktorý hovoril o vypustení bodu 9 k návrhu. Jedná sa o plat generálnej riaditeľky RTVS.
145 prítomných, 76 za návrh, 3 proti, 66 sa zdržalo.
Ako druhé by som dal hlasovať o pozmeňovacom návrhu pani poslankyne Pfundtner. Jedná sa o doplnenie bodu 6.
145 prítomných, 78 za návrh, 6 proti, 60 sa zdržalo, 1 nehlasoval.
Týmto sme hlasovali o všetkých návrhoch.
Mám splnomocnenie gestorského výboru, aby sme pristúpili k tretiemu čítaniu ihneď.
Hlasujeme o návrhu prerokovať zákon v treťom čítaní.
147 prítomných, 79 za návrh, 65 proti, 3 sa zdržali.
Otváram rozpravu v treťom čítaní.
Chcem sa opýtať prítomných poslancov, či sa chce niekto prihlásiť do rozpravy ústne.
Konštatujem, že nie.
Pristúpime k hlasovaniu o vládnom návrhu zákona ako celku so schválenými pozmeňovacími návrhmi, s odporúčaním gestorského výboru...
147 prítomných, 79 za návrh, 64 proti, 3 sa zdržali, 1 nehlasoval.
Poprosím pána poslanca Poliačika, aby z poverenia výboru pre školstvo, vedu, vzdelávanie, mládež a šport Národnej rade predložil návrhy hlasovaní k prerokovávanému vládnemu návrhu zákona, ktorým sa mení a dopĺňa zákon o pedagogických zamestnancoch a odborných zamestnancoch, tlač 473.
Rokovanie o vládnom návrhu zákona, ktorým sa mení a dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov, tlač 473.
Ďakujem, pán predseda. V rozprave vystúpilo osem poslancov, z toho poslankyňa Obrimčáková požiadala vyňať na samostatné hlasovanie body 21, 23 a 24 zo spoločnej správy.
Ďalší dvaja poslanci v rámci rozpravy podali pozmeňujúce a doplňujúce návrhy, ktorými predložený návrh zákona rozširujú o iné, ďalšie novely zákonov.
Pán minister, ako zástupca navrhovateľa zákona v rámci svojho vystúpenia s návrhom poslanca Chabana vyslovil súhlas, s druhým návrhom poslanca Rašiho súhlas nevyslovil.
Pán predseda, v súlade s rokovacím poriadkom najprv teda budeme hlasovať o návrhoch zo spoločnej správy okrem tých bodov, ktoré žiadali poslanci na osobitné hlasovanie.
Potom o bodoch zo spoločnej správy, ktoré boli vyňaté na osobitné hlasovanie.
Potom o pozmeňujúcich a doplňujúcich návrhoch podaných poslancami.
Gestorský výbor odporúča Národnej rade Slovenskej republiky hlasovať o návrhoch zo spoločnej správy uvedených v bodoch 1 až 20 a 22 spoločne a tieto schváliť.
Ešte predtým, ako pristúpime k hlasovaniu, pán poslanec Raši.
Vážený pán predseda Národnej rady, dávam námietku, pretože ide o hlasovanie o zastavení transformácie nemocníc. A neumožnením hlasovania môže dôjsť k ohrozeniu zdravotnej starostlivosti.
ešte predtým, ako pristúpime k hlasovaniu o jednotlivých pozmeňovacích návrhoch, odporúčam, aby sme vyriešili tento procedurálny, teda túto procedurálnu otázku, preto dávam hlasovať o námietke pána poslanca Rašiho, ktorý trvá na hlasovaní o jeho pozmeňovacom návrhu.
Reakcie a smiech z pléna.
Kľud, páni poslanci. Pán poslanec Kaliňák.
146 prítomných, 69 za návrh, 52 proti, 23 sa zdržalo, 2 nehlasovali.
Pán spoločný spravodajca, prosím o návrhy.
Dobre. Teraz prosím, pán predseda, dajte hlasovať o návrhoch zo spoločnej správy okrem tých bodov, ktoré žiadali poslanci na osobitné hlasovanie, a teda sú to body 1 až 20 a 22 spoločne.
Hlasujeme o bodoch zo spoločnej správy tak, ako ich uviedol pán spoločný spravodajca okrem tých, ktoré boli vyňaté na samostatné hlasovanie.
147 prítomných, 136 za návrh, 1 proti, 9 sa zdržalo, 1 nehlasoval.
Teraz dajte, prosím, hlasovať o bode 21, ktorý bol vyňatý na samostatné hlasovanie pani poslankyňou Obrimčákovou.
Gestorský výbor odporúča ho schváliť.
Hlasujeme páni poslanci o návrhu.
147 prítomných, 78 za, 67 proti, 2 sa zdržali.
Ďakujem. Teraz pôjdeme hlasovať o návrhoch uvedených v spoločnej správe č. 23 a 24, ak pani Obrimčáková súhlasí s tým, aby sme ich spojili. Áno. Takže keďže oni spolu súvisia, prosím, dajte o týchto dvoch bodoch hlasovať spolu. Gestorský výbor odporúča schváliť.
146 prítomných, 74 za návrh, 66 proti, 6 sa zdržalo.
Týmto sme rozhodli o všetkých návrhoch zo spoločnej správy a pristúpime k jednotlivým návrhom z rozpravy. Tým, že neprešla námietka pána Rašiho, o tomto návrhu už nemôžme hlasovať, takže prosím, dajte hlasovať o pozmeňovacom návrhu pána poslanca Chabana.
Ešte predtým, ako dám hlasovať, pán poslanec Čaplovič chce vyjadriť...
Ďakujem veľmi pekne pán predseda. Pri hlasovaní o námietke pána Rašiho som hlasoval za, a vykázalo ma proti.
Prosím uviesť do zápisu z rokovania schôdze. Pán Poliačik, spoločný spravodajca, ešte raz zopakujte návrh.
Hlasujeme o pozmeňujúcom návrhu, ktorý v rozprave podal pán poslanec Chaban.
145 prítomných, 144 za návrh, 1 nehlasoval.
Pán predseda, mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď. Dajte, prosím, o tomto hlasovať.
Hlasujeme páni poslanci.
147 prítomných, 135 za návrh, 7 proti, 5 sa zdržalo.
Pristúpime k tretiemu čítaniu. Otváram rozpravu. Pýtam sa, či sa chce niekto prihlásiť do rozpravy písomne? Ústne, pardon. Nie. Vyhlasujem rozpravu za skončenú. Pristúpime k hlasovaniu o vládnom návrhu zákona ako celku so schválenými pozmeňovacím návrhmi s odporúčaním gestorského výboru.
147 prítomných, 138 za návrh, 7 proti, 1 sa zdržal, 1 nehlasoval.
Ďakujem, pán poslanec Poliačik za spoluprácu pri prerokovávaní zákona.
Pán poslanec Fronc, boli ste poverený ako spoločný spravodajca výborom pre obranu a bezpečnosť, aby ste Národnej rade predložili návrhy uznesení k prerokovávanému vládnemu návrhu zákona o obrannej štandardizácii, kodifikácii a štátnom overovaní kvality výrobkov a služieb na účely obrany, ktorý prerokovávame ako tlač 472. Pán spoločný spravodajca, máte slovo.
Hlasovanie o vládnom návrhu zákona, ktorým sa mení a dopĺňa zákon č. 11/2004 Z. z. o obrannej štandardizácii, kodifikácii a štátnom overovaní kvality výrobkov a služieb na účely obrany v znení zákona č. 277/2009 Z. z., tlač 472.
Ďakujem pekne, pán predseda. V rozprave k tomuto návrhu zákona nevystúpil nik. Neboli podané žiadne pozmeňujúce návrhy. Zo spoločnej správy nevyplývajú žiadne pozmeňujúce návrhy, preto prosím, pán predseda, dajte hlasovať o tom, že prerokujeme predložený návrh zákona v treťom čítaní.
Sme v treťom čítaní, vyplývajúc z vášho stanoviska, že neboli v druhom čítaní žiadne návrhy schválené ani predložené.
Čiže prerokujeme zákon v treťom čítaní, dajte, prosím, hlasovať o tom, že ho schválime ako celok.
Chcem sa spýtať, či sa chce niekto v treťom čítaní prihlásiť do rozpravy? Nie. Preto ju vyhlasujem za skončenú a pristúpime k hlasovaniu o návrhu zákona ako celku. Odporúčate zákon, pán spoločný spravodajca...
147 prítomných, 79 za návrh, 1 proti, 66 sa zdržalo, 1 nehlasoval.
Teraz z poverenia výboru pre verejnú správu a regionálny rozvoj pán spoločný spravodajca Marián Radošovský predloží Národnej rade návrhy hlasovaní k prerokovávanému
návrhu vlády na prijatie zákona o dobrovoľníctve a o zmene a doplnení niektorých zákonov.
Tlač 436.
Marián Radošovský, poslanec NR SR
Ďakujem pekne. Pán predseda, v rozprave vystúpili traja poslanci, odzneli dva pozmeňujúce a doplňujúce návrhy, ktoré podal pán poslanec Pado. Pán predsedajúci, najprv dajte hlasovať o pozmeňujúcich a doplňujúcich návrhoch zo spoločnej správy o bodoch 1 až 5, 7 až 14, 16 až 18, 20 až 22 spoločne, s odporúčaním gestorského výboru schváliť.
Páni poslanci, hlasujeme o bodoch zo spoločnej správy tak, ako ich predložil pán spoločný spravodajca.
144 prítomných, 77 za návrh, 62 sa zdržalo, 5 nehlasovalo.
Pán predseda, dajte hlasovať o pozmeňujúcich a doplňujúcich návrhoch zo spoločnej správy, o bodoch 6, 5 a 19 spoločne, s odporúčaním gestorského výboru neschváliť.
Hlasujeme, páni poslanci. 6, 5 a 19 zo spoločnej správy.
146 prítomných, 1 za, 59 proti, 84 sa zdržalo, 2 nehlasovali.
Správne: Návrh sme neschválili. - pozn. jaz. red.
Pán predseda, keďže sme odhlasovali pozmeňujúce a doplňujúce...
Hrušovský Pavol, predseda NR SR
Kľud, páni poslanci. Nech sa páči, pán poslanec.
Pán predseda, keďže sme odhlasovali pozmeňujúce a doplňujúce návrhy zo spoločnej správy, dajte hlasovať o prvom pozmeňujúcom a doplňujúcom návrhu poslanca Martina Pada o bode 1.
Hlasujeme o pozmeňovacom návrhu pána poslanca Pada.
145 prítomných, 78 za, 67 sa zdržalo.
Schválili sme pozmeňovací návrh pána poslanca Pada.
Pán predseda, dajte hlasovať o druhom pozmeňujúcom a doplňujúcom návrhu Martina Pada, poslanca Martina Pada o bodoch 1 a 2 spoločne.
143 prítomných, 76 za, 67 sa zdržalo.
Pán predseda, keďže sme odhlasovali pozmeňujúce a doplňujúce návrhy zo spoločnej správy, pozmeňujúce a doplňujúce návrhy poslanca Martina Pada, dajte hlasovať o tom, že prerokovaný vládny návrh zákona prerokujeme v treťom čítaní ihneď.
146 prítomných, 79 za návrh, 65 sa zdržalo, 2 nehlasovali.
Otváram rozpravu, ktorú z dôvodu, že sa nik z prítomných poslancov neprihlásil, vyhlasujem za skončenú. Pristúpime k hlasovaniu o vládnom návrhu zákona o dobrovoľníctve ako celku so schválenými pozmeňovacími návrhmi, ktorý gestorsky výbor odporúča, pán spoločný spravodajca...
146 prítomných, 79 za, 64 sa zdržalo, 3 nehlasovali.
Pán poslanec Laurenčík bol poverený výborom pre obranu a bezpečnosť, aby Národnej rade predložil ako spoločný spravodajca návrhy hlasovaní k
vládnemu návrhu zákona o kontrole hraníc a pobyte cudzincov,
ktorý prerokovávame ako tlač 457.
Ďakujem za slovo, pán predseda. V rozprave vystúpili traja poslanci. Pán poslanec Beblavý, pán poslanec Kaník a pani poslankyňa Vitteková, ktorí podali pozmeňujúce návrhy. Najskôr však budeme hlasovať o pozmeňujúcich návrhoch zo spoločnej správy o všetkých spoločne, bodoch 1 až 26 s odporúčaním gestorského výboru schváliť.
Hlasujeme, páni poslanci, o bodoch zo spoločnej správy tak, ako o nich dal hlasovať pán spoločný spravodajca.
145 prítomných, 86 za návrh, 59 sa zdržalo.
Keďže sme odhlasovali všetky pozmeňujúce návrhy zo spoločnej správy, budeme hlasovať o pozmeňujúcich návrhoch z rozpravy. Teraz hlasujeme o pozmeňovacom návrhu pána poslanca Beblavého.
Hlasujeme, páni poslanci, o pozmeňovacom návrhu, ktorý predložil pán poslanec Beblavý.
143 prítomných, 82 za návrh, 6 proti, 54 sa zdržalo, 1 nehlasoval.
Ďalší pozmeňujúci návrh predložil pán poslanec Kaník. Má dva body. Chcem sa spýtať, či môžeme hlasovať spoločne. Takže budeme hlasovať o pozmeňujúcom návrhu pána poslanca Kaníka o obidvoch bodoch spoločne.
Hlasujeme, páni poslanci, o návrhu, ktorý v rozprave predložil pán poslanec Kaník.
147 prítomných, 82 za návrh, 4 proti, 60 sa zdržalo, 1 nehlasoval.
Ďalší pozmeňujúci návrh z rozpravy predniesla pani poslankyňa Vitteková. Budeme hlasovať o tomto pozmeňovacom návrhu.
147 prítomných, 69 za návrh, 2 proti, 75 sa zdržalo, 1 nehlasoval.
Pán predsedajúci, odhlasovali sme všetky body zo spoločnej správy aj pozmeňovacie návrhy z rozpravy. Mám oprávnenie gestorského výboru požiadať vás, aby sme hlasovali o tom, že prerokujeme tento návrh zákona v treťom čítaní ihneď.
Hlasujeme o návrhu, páni poslanci, prerokovať zákon v treťom čítaní.
145 prítomných, 80 za návrh, 64 sa zdržalo, 1 nehlasoval.
Pán predseda, sme v treťom čítaní. Prosím, otvorte rozpravu.
Čo ma oprávňuje otvoriť rozpravu v treťom čítaní. Pýtam sa, či sa chce niekto do rozpravy prihlásiť? Nie. Preto vyhlasujem rozpravu za skončenú a pristúpime k hlasovaniu o vládnom návrhu zákona o kontrole hraníc a pobyte cudzincov ako celku so schválenými pozmeňovancím návrhmi s odporúčaním gestorského výboru...
Ďakujem pekne, pán predseda. V rozprave vystúpil jeden poslanec, nebol podaný žiadny pozmeňovací návrh. Dajte, prosím, hlasovať o jedinom bode zo spoločnej správy s odporúčaním gestorského výboru schváliť.
144 prítomných, 85 za návrh, 59 sa zdržalo.
Pán poslanec Pado bol poverený výborom pre obranu a bezpečnosť, aby ako spoločný spravodajca predložil návrhy hlasovaní k prerokovávanému vládnemu návrhu zákona, ktorým sa mení a dopĺňa zákon o civilnej ochrane obyvateľstva, ktorý prerokovávame ako tlač 459.
Rokovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov a ktorým sa menia a dopĺňajú niektoré zákony, tlač 459.
Hlasujeme, páni poslanci o návrhu.
145 prítomných, 79 za návrh, 66 sa zdržalo. Návrh sme schválili.
Pán predseda, dajte, prosím, hlasovať o tom, že predmetný návrh zákona prerokujeme v treťom čítaní ihneď.
143 prítomných, 79 za návrh, 63 sa zdržalo, 1 nehlasoval.
Otváram rozpravu. Pýtam sa, či sa chce niekto do rozpravy prihlásiť? Nie. Vyhlasujem rozpravu za skončenú. Pristúpime k hlasovaniu o vládnom návrhu zákona ako celku s odporúčaním gestorského výboru...
146 prítomných, 78 za, 68 sa zdržalo.
Národná rada Slovenskej republiky návrh zákona o civilnej ochrane obyvateľstva schválila.
Poprosím pána poslanca Ďurkovského, aby z poverenia výboru pre verejnú správu a regionálny rozvoj predložil Národnej rade návrhy hlasovaní k prerokovávanému vládnemu návrhu zákona, ktorým sa mení a dopĺňa zákon o hasičskom záchrannom zbore, ktorý prerokovávame ako tlač 474.
Hlasovanie o vládnom návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov a o zmene a doplnení zákona č. 314/2001 Z. z. o ochrane pred požiarmi v znení neskorších predpisov, tlač 474.
Ďakujem pekne, pán predseda. V rozprave vystúpili dvaja poslanci. Pán poslanec Radošovský podal jeden pozmeňujúci a doplňujúci návrh. Pán predseda, dajte, prosím, hlasovať o bodoch zo spoločnej správy 1 až 6 spoločne s odporúčaním gestorského výboru schváliť.
146 prítomných, 79 za, 67 sa zdržalo.
Pán predseda, dajte, prosím, hlasovať o pozmeňujúcom návrhu pána poslanca Radošovského, a to o bodoch 1 až 9 spoločne.
Hlasujeme, páni poslanci, o návrhu ako ho predložil na hlasovanie pán spoločný spravodajca.
143 prítomných, 77 za návrh, 64 sa zdržalo, 2 nehlasovali.
Pán predseda, keďže sme odhlasovali pozmeňujúce a doplňujúce návrhy zo spoločnej správy a pozmeňujúci návrh pána poslanca Radošovského, dajte, prosím, hlasovať o tom, že prerokovaný vládny návrh zákona prerokujeme v treťom čítaní ihneď.
Hlasujeme, páni poslanci, o návrhu prerokovať zákon v treťom čítaní. Hlasujeme.
146 prítomných, 79 za návrh, 67 sa zdržalo.
Otváram rozpravu. Do rozpravy sa nehlási nik z prítomných poslancov, preto ju vyhlasujem za skončenú, čo nám umožní hlasovať o vládnom návrhu zákona o hasičskom a záchrannom zbore ako celku s odporúčaním gestorského výboru návrh zákona schváliť.
Národná rada Slovenskej republiky návrh zákona o hasičskom záchrannom zbore schválila.
Pán poslanec Sidor bol poverený výborom pre pôdohospodárstvo a životné prostredie, aby Národnej rade predložil návrhy hlasovaní k prerokovávanému vládnemu návrhu zákona, ktorým sa mení a dopĺňa zákon o posudzovaní vplyvov na životné prostredie, ktorý prerokovávame ako tlač 450.
Hlasovanie o vládnom návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a o zmene a doplnení niektorých zákonov, tlač 450.
Ďakujem, pán predsedajúci. V rozprave nevystúpil žiadny poslanec, neboli prednesené žiadne pozmeňujúce návrhy. Najskôr však budeme hlasovať o bodoch spoločnej správy. Pán predsedajúci, dajte, prosím, hlasovať o bodoch spoločnej správy, o bodoch spoločnej správy číslo 1 až 14, 17 až 22 hlasovať spoločne s návrhom gestorského výboru uvedené body schváliť.
Hlasujeme o návrhoch, respektíve o návrhu, ktorý predložil pán spoločný spravodajca.
145 prítomných, 100 za návrh, 45 sa zdržalo.
O bodoch spoločnej správy číslo 15 a 16 navrhujem hlasovať spoločne s návrhom gestorského výboru uvedené body neschváliť.
Hlasujeme o bodoch 15 a 16 zo spoločnej správy. Gestorský výbor neodporúča schváliť.
146 prítomných, 1 za návrh, 71 proti, 74 sa zdržalo.
Neschválili sme body 15 a 16 zo spoločnej správy.
Keďže sme hlasovali o všetkých bodoch zo spoločnej správy i o návrhu z rozpravy, mám splnomocnenie gestorského výboru. Dajte, prosím, hlasovať o tom, že uvedený návrh národná rada prerokuje v treťom čítaní ihneď.
146 prítomných, 88 za návrh, 58 sa zdržalo.
Návrh sme schválili, čo ma oprávňuje pokračovať v rokovaní v treťom čítaní.
Pýtam sa, či sa chce niekto prihlásiť do rozpravy? Pán poslanec Varga? Nie. Vyhlasujem rozpravu za skončenú. Pristúpime k hlasovaniu o vládnom návrhu zákona o posudzovaní vplyvov na, na životné prostredie ako celku so schválenými pozmeňovacími návrhmi. Gestorský výbor odporúča zákon...
145 prítomných, 86 za návrh, 2 proti, 57 sa zdržalo.
Pán poslanec Muránsky, boli ste poverený výborom pre pôdohospodárstvo a životné prostredie, aby ste Národnej rade predložili návrhy hlasovaní k prerokovávanému vládnemu návrhu zákona o niektorých opatreniach na úseku environmentálnej záťaže, ktorý, zákon, prerokovávame ako tlač 470.
Prosím, aby ste predložili návrhy hlasovaní.
Hlasovanie o vládnom návrhu zákona o niektorých opatreniach na úseku environmentálnej záťaže a o zmene a doplnení niektorých zákonov, tlač 470.
Pán predseda, v rozprave nevystúpil žiaden poslanec a nepodal žiaden pozmeňujúci návrh, takže budeme hlasovať o bodoch spoločnej správy 1 až 21 spoločne s návrhom gestorského výboru schváliť.
Nakoľko sme schválili body spoločnej správy, navrhujem, aby sme postúpili zákon do tretieho čítania.
Prosím, nevyrušujte pána spoločného spravodajcu.
143 prítomných, 83 za návrh, 58 sa zdržalo, 2 nehlasovali.
Môžeme otvoriť rozpravu.
Vyhovujem vášmu želaniu a pýtam sa prítomných poslancov, či sa chce niekto prihlásiť do rozpravy? Nie, preto ju vyhlasujem za skončenú a dávam návrh na hlasovanie o vládnom návrhu zákona ako celku.
Pán predseda... S návrhom gestorského výboru schváliť.
144 prítomných, 90 za návrh, 54 sa zdržalo.
Poprosím teraz pani poslankyňu Tkáčovú, aby z poverenia výboru pre pôdohospodárstvo a životné prostredie predložila Národnej rade návrhy hlasovaní k prerokovávanému vládnemu návrhu zákona o rastlinnolekárskej starostlivosti a o zmene a doplnení zákona o správnych poplatkoch, ktorý prerokovávame ako tlač 477.
Hlasovanie o vládnom návrhu zákona o rastlinolekárskej starostlivosti a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov, tlač 477.
Jarmila Tkáčová, poslankyna NR SR
Ďakujem za slovo, pán predseda. Vážené dámy poslankyne, vážení páni poslanci. V rozprave som vystúpila iba ja. Vybrala som bod 4 zo spoločnej správy na osobitné hlasovanie, pretože obsahuje technickú nepresnosť a podala som pozmeňujúci návrh, ktorý túto technickú nepresnosť odstraňuje. Pán predsedajúci, najskôr však budeme hlasovať o bodoch spoločnej správy, a to nasledovne. O bodoch 1, 2, 3 a bodoch 5 až 36 spoločne s odporúčaním gestorského výboru schváliť.
Hlasujeme, páni poslanci o návrhu, tak ako ho predložila a žiada o ňom hlasovať pani spoločná spravodajkyňa.
Budeme hlasovať o bode 4. Prosím, dajte hlasovať. Bode 4 zo spoločnej správy.
146 prítomných, 1 za, 123 proti, 22 sa zdržalo.
Neschválili, pán predseda.
Budeme hlasovať o mojom pozmeňujúcom návrhu k bodu 4.
Pardon, neschválili, pardon, ospravedlňujem sa.
145 prítomných, 78 za návrh, 62 proti, 5 sa zdržalo.
Hlasovali sme o všetkých bodoch zo spoločnej správy aj o predloženom návrhu v rozprave, takže mám splnomocnenie gestorského výboru, aby sme hlasovali, že uvedený návrh Národná rada prerokuje v treťom čítaní ihneď.
Dajte hlasovať.
146 prítomných, 79 za návrh, 57 proti, 10 sa zdržalo.
Otváram rozpravu. Do rozpravy sa nehlásia páni poslanci, preto ju vyhlasujem za skončenú a pristúpime k hlasovaniu o návrhu zákona ako celku. Gestorský výbor odporúča zákon...
Návrh na uznesenie odporúča poslancom Národnej rady predmetnú správu vziať na vedomie.
145 prítomných, 79 za návrh, 59 proti, 7 sa zdržalo.
Poprosím vás, pani poslankyňa, aby ste ako poverená spravodajkyňa k prerokovávanej správe o poľnohospodárstve a potravinárstve Slovenskej republiky predložili Národnej rade návrh uznesenia k prerokovávanému bodu programu.
Hlasujeme, páni poslanci, o návrhu uznesenia, ktorým Národná rada berie správu o poľnohospodárstve a potravinárstve za rok 2010 na vedomie.
145 prítomných, 78 za návrh, 2 proti, 63 sa zdržalo, 2 nehlasovali.
Poprosím pána poslanca Martináka, aby predložil návrh uznesenia k prerokovávanej správe o lesnom hospodárstve Slovenskej republiky za rok 2010.
Pán predseda, v rozprave vystúpil jeden poslanec, ktorý však nepodal žiaden procedurálny návrh, a preto pán predseda dajte hlasovať o tom, že Národná rada Slovenskej republiky berie na vedomie správu o lesnom hospodárstve v Slovenskej republike 2010.
Hlasujeme, páni poslanci, o návrhu uznesenia, ktorým Národná rada berie správu o stave, lesnom hospodárstve Slovenskej republiky za rok 2010 na vedomie.
144 prítomných, 78 za návrh, 1 proti, 62 sa zdržalo, 3 nehlasovali.
Zostáva nám páni poslanci predposledné hlasovanie na 24. schôdzi, ktorým sú, ktorým bol bod programu Písomné odpovede členov vlády Slovenskej republiky, ktoré Národná rada musí zobrať, resp. hlasovaním môže odmietnuť, že berie na vedomie, že boli predložené poslancom.
Prosím, prezentujme sa a hlasujme o Písomných odpovediach členov vlády na interpelácie poslancom.
133 prítomných, 73 za návrh, 5 proti, 51 sa zdržalo, 4 nehlasovali.
Panie poslankyne, páni poslanci, pred bodom Tajná voľba podpredsedu Národnej rady vyhlasujem desaťminútovú prestávku, aby kancelária mohla pripraviť hlasovaciu miestnosť, ale aj hlasovacie lístky na vykonanie tajnej voľby. Budeme pokračovať v rokovaní o 12.00 hod.
Pani poslankyne, páni poslanci, pristúpime k rokovaniu o
návrhu na voľbu podpredsedu Národnej rady Slovenskej republiky.
Prosím teraz, aby za poslanecký klub, resp. ako poslanec Národnej rady návrh uviedol a odôvodnil pán poslanec Poliačik.
Ďakujem, pán predseda. Máme pred sebou v laviciach rozdaný návrh na voľbu podpredsedu Národnej rady Slovenskej republiky.Tento návrh je podpísaný zástupcami štyroch poslaneckých klubov SaS, SDKÚ - DS, KDH a MOST - HÍD a kandidátom na podpredsedu Národnej rady je Jozef Kollár. Osobne vyjadrujem potešenie nad týmto kandidátom, keďže doteraz za stranu SaS sme spokojní s jeho prácou ako aj vedúceho poslaneckého klubu, aj predsedu výboru pre financie a rozpočet. Verím, že bude zastávať funkciu podpredsedu Národnej rady dôstojne.
Môžeme pristúpiť k tajnému hlasovaniu.
Ďakujem, pán poslanec Poliačik. Panie poslankyne, páni poslanci, na základe návrhu a schváleného bodu programu pristúpime teraz k tajnej voľbe podpredsedu, kandidáta na podpredsedu Národnej rady Slovenskej republiky. Prosím overovateľov, aby skontrolovali, či je hlasovacia miestnosť pripravená na vykonanie tajnej voľby. Mám informáciu, že áno, preto zahajujem tajnú voľbu a prosím poslancov, ktorí sa chcú zúčastniť a vyjadriť svoje stanovisko, môžu tak odteraz urobiť.
Vážené panie poslankyne, páni poslanci, chcem sa opýtať, či každý z vás využil možnosť sa zúčastniť tajného hlasovania? Ak áno, vyhlasujem tajnú voľbu za skončenú. Takže teraz počkáme, kým spočítajú jednotliví skrutátori počet hlasov a potom nám oznámia výsledok hlasovania.
Páni poslanci, je koniec hlasovania v tomto momente.
Vyhlasujem tajnú voľnu za skončenú, prosím skrutátorov, aby zaplombovali volebnú urnu. Jaj, tak, tak potom sa ospravedlňujem, ja som, prepáčte, bol vo volebnej miestnosti voliť, a nemal som kontakt s rokovacou sálou, tak potom nech si skrutátori plnia svoju povinnosť, aby výsledky tajnej voľby nemohli byť spochybnené.
Po skončení aktu tajného hlasovania.
Panie poslankyne, páni poslanci. Kľud, páni poslanci. Pán poslanec Matej. Poprosím pána poslanca Poliačika, ktorého poverili skrutátori, aby informoval Národnú radu o výsledku tajnej voľby na funkciu podpredsedu Národnej rady.
Ďakujem, pán predseda. Na tajné hlasovanie o návrhu na voľbu podpredsedu Národnej rady Slovenskej republiky bolo vydaných a poslanci si osobne prevzali 134 hlasovacích lístkov, teda na voľbe bolo prítomných 134 poslancov. Po vykonaní tajného hlasovania overovatelia Národnej rady spočítali hlasy a zistili, že v tajnom hlasovaní o návrhu na voľbu podpredsedu Národnej rady Slovenskej republiky všetci poslanci odovzdali hlasovacie lístky.
Zo 134 odovzdaných hlasovacích lístkov bolo 4 neplatných. Zo 134 platných hlasovacích lístkov
Správne: Zo 130 platných hlasovacích lístkov. - pozn. jaz. red.
overovatelia zistili, že o návrhu na voľbu poslanca Jozefa Kollára za podpredsedu Národnej rady hlasovalo za 75 poslancov, proti 52 a zdržali sa 3 poslanci.
Podľa čl. 91 ods. 1 Ústavy Slovenskej republiky na zvolenie podpredsedu Národnej rady je potrebný súhlas nadpolovičnej väčšiny všetkých poslancov, preto overovatelia konštatujú, že v tajnom hlasovaní nebol za podpredsedu Národnej rady zvolený nikto.
Overovatelia poverili mňa oznámiť tento výsledok, to som práve teraz urobil.
Končím, pán predseda.
Ďakujem pekne. Panie poslankyne, páni poslanci, prerušujem rokovanie. Zdôrazňujem, prerušujem. Nekončím rokovanie 24. schôdze Národnej rady Slovenskej republiky. Do 13.30 hod., poprosím vás, aby ste sa dobre najedli a o 13.30 hod. vrátili do rokovacej miestnosti. Budeme pokračovať v rokovaní.
Prerušenie rokovania o 12.35 hodine.
Pokračovanie rokovania o 13.31 hodine.
Panie poslankyne, páni poslanci, možno vás väčšinu nepoteším, ale v tejto chvíli vám neviem konkrétne navrhnúť ďalší postup rokovania, ale chcem vám s istotou povedať, že rokovať ešte dnes budeme. Preto vás prosím, aby ste, aby ste neodchádzali a zvolávam poslanecké grémium. Predsedovia poslaneckých klubov vám oznámia dôvody, ktoré sú príčinou toho, aby sme aj napriek tomu, že sme vyčerpali všetky body rokovania 24. schôdze Národnej rady Slovenskej republiky, boli prítomní v rokovacej sále. Nemôžem v tejto chvíli vylúčiť, že Národná rada bude rokovať o niektorých bodoch, ktoré nie sú ešte zaradené, ale prebiehajú intenzívne politické rokovania v hľadaní spôsobu, ako vyriešiť súčasnú ústavnú krízu, ktorá, myslím, že neteší nikoho. Takže by som vás len chcel poprosiť o pochopenie, trpezlivosť a porozumenie. Neviem vám v tejto chvíli nič iné povedať. Zvolávam poslanecké grémium na 13.45 hod., na ktorom poprosím, panie poslankyne, páni poslanci, predsedov klubov, aby si zvolali svoje poslanecké kluby, na ktorých vám oznámia všetky podrobnejšie dôvody, prečo sme sa ocitli v takejto procedurálnej situácii.
Zasadnutie poslaneckého grémia.
Páni poslanci, do 15.00 hodiny prerušujem rokovanie. V tom čase sa dozviete viacej od svojich lídrov, či už strán alebo poslaneckých klubov.
Prerušenie rokovania o 13.41 hodine.
Pokračovanie rokovania o 15.00 hodine.
Panie poslankyne, páni poslanci, chcem vás informovať priebežne o stave rokovaní, ktoré prebiehajú a výsledkom ktorých by malo byť rozhodnutie Národnej rady o zmene Ústavy Slovenskej republiky. Ústavnoprávny výbor zasadol, prijal rozhodnutie, ktorým odporučil zmenu Ústavy Slovenskej republiky. V tejto chvíli pán prezident si pozval do prezidentského paláca predsedov parlamentných politických strán, predpokladám, že nebude trvať dlho a ten ďalší procesný ústavný priebeh vyústi v možnosť, aby Národná rada ešte dnes rokovala, a nielen rokovala, ale aj meritórne o tejto zmene rozhodla. Nechcem teraz znovu si trúfať odhadnúť čas, ale skúsme o 16.00 hodine.
Páni poslanci, predpokladám, že dovtedy bude ten vývoj konkrétnejší a aj návrhy už definitívne, a preto vás chcem len znovu ešte poprosiť o istú mieru trpezlivosti.
Prerušenie schôdze o 15.11 hodine.
Pokračovanie schôdze o 16.00 hodine.
Pán poslanec Jarjabek, nemohli by ste zaspievať?
Panie poslankyne, páni poslanci, chcem vás, tak ako som sľúbil, informovať o vývoji politických rokovaní, informovať o tom, že v tejto chvíli vláda Slovenskej republiky rokuje o návrhu ústavnoprávneho výboru na zmenu Ústavy Slovenskej republiky. Je veľká pravdepodobnosť, že vláda požiada Národnú radu, aby sme tento návrh zmeny ústavy prerokovali v skrátenom legislatívnom konaní. Predpokladám, že rokovanie vlády môže skončiť v priebehu najneskôr pol hodiny, ale... A by sme potom pokračovali v rokovaní o návrhu vlády na skrátené legislatívne konanie.
Ja osobne vyjadrujem želanie, aby rokovanie Národnej rady skončilo najneskôr o 18.00 hodine. Najneskôr. Preto by som poprosil, aby sme do tejto hodiny zotrvali v ústavnej pohotovosti
a prispôsobili tomu všetky svoje osobné, ale aj stranícke aj politické potreby a nemám čo k tomu viacej kolegyne, kolegovia, čo dodať. Takže, poprosím vás, medzi 16.45 hod. a 17.00 hod., keby ste boli k dispozícii preto, lebo ústavnoprávny výbor, pani kolegyňa, no, nebudem vysvetľovať tie ďalšie detaily tohoto diania, ale vec považujem za politicky naliehavú, a preto aj sa vám chcem poďakovať. Takže poprosím medzi 16.45 hod. a 17.00 hod. budeme určite hlasovať.
Prerušenie rokovania o 16.11 hod.
Pokračovanie rokovania o 16.45 hod.
Panie poslankyne, páni poslanci, budeme pokračovať v rokovaní prerušenej 44. schôdze Národnej rady.
Správne: 24. schôdze Národnej rady. - pozn. jaz. red.
Panie poslankyne, páni poslanci, chcem informovať Národnú radu o tom, že Ústavnoprávny výbor Národnej rady Slovenskej republiky využil legislatívnu iniciatívu a predložil Národnej rade návrh na zmenu Ústavy Slovenskej republiky.
Vláda Slovenskej republiky návrh v zmysle legislatívnych pravidiel prerokovala a dospela k záveru, že sú dané dôvody, aby sme tento návrh prerokovali v skrátenom legislatívnom konaní.
Teraz, predtým, ako budeme môcť o tomto návrhu rokovať, najskôr musíme tento bod programu zaradiť do rokovania 24. schôdze Národnej rady Slovenskej republiky. Preto chcem poprosiť pánov poslancov, aby sa dostavili do rokovacej sály a hlasovaním sme rozhodli o vôli Národnej rady zaradiť, resp. rozhodnúť o návrhu, o ktorom Národná rada má rozhodnúť. Prosím, páni poslanci.
Panie poslankyne, páni poslanci. V mene piatich poslaneckých klubov navrhujem, aby sme do rokovania programu 24. schôdze Národnej rady Slovenskej republiky zaradili nový bod, ktorým je
Návrh vlády na skrátené legislatívne konanie o návrhu Ústavnoprávneho výboru Národnej rady na vydanie ústavného zákona, ktorým sa mení a dopĺňa Ústava Slovenskej republiky 460/1992 Z. z., ktorý máme prerokovať ako tlač 548.
Páni poslanci, prezentujme sa a hlasujme o návrhu na doplnenie programu 24. schôdze.
133 prítomných, 133 za návrh.
Na základe schváleného bodu programu prosím teraz, aby z poverenia vlády Slovenskej republiky dôvody, ktoré viedli vládu, aby si osvojila návrh ústavnoprávneho výboru, aby sme o návrhu zmeny Ústavy rokovali v skrátenom legislatívnom konaní, uviedla a odôvodnila Národnej rade pani ministerka spravodlivosti Lucia Žitňanská.
Rokovanie o Návrhu vlády na skrátené legislatívne konanie o návrhu Ústavnoprávneho výboru Národnej rady Slovenskej republiky na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov, tlač 548.
Ďakujem pekne za slovo, pán predseda. Vážený pán predseda, vážené dámy poslankyne, vážení páni poslanci, vláda Slovenskej republiky predkladá na rokovanie Národnej rady Návrh na skrátené legislatívne konanie o návrhu Ústavnoprávneho výboru Národnej rady Slovenskej republiky na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov. V dôsledku skutočnosti, že dňa 11. októbra 2011 nebola vláde Slovenskej republiky vyslovená dôvera, vznikol stav, kedy vláda Slovenskej republiky, ustanovená po voľbách do Národnej rady Slovenskej republiky konaných v júni 2010, už nemá v zákonodarnom zbore potrebnú politickú podporu. S prihliadnutím na následok s tým spojený, čl. 115 ods. 1 Ústavy Slovenskej republiky, v podobe obligatórneho odvolania vlády prezidentom Slovenskej republiky a z dôvodu neexistencie výslovného oprávnenia prezidenta poveriť odvolanú vládu vykonávaním jej funkcií do vymenovania novej vlády, nie je zrejmé, ako má prezident zabezpečiť riadny chod ústavných orgánov ako svoju povinnosť v zmysle článku 101 ústavy. Podľa aktuálnej právnej úpravy teda nie sú zrejmé možnosti vrcholného orgánu výkonnej moci ako efektívne vykonávať Ústavnou a zákonmi zverené pôsobnosti pri riadení štátu, čím vzniká hrozba značných hospodárskych škôd. Návrh Ústavnoprávneho výboru Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov upravuje ústavný text čl. 102 a čl. 115 ods. 3 o možnosť prezidenta Slovenskej republiky poveriť odvolanú vládu plnením jej pôsobností v rozsahu určenom Ústavou Slovenskej republiky, resp. so súhlasom prezidenta. Na základe uvedeného je preto potrebné podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady z dôvodu možného vzniku značných hospodárskych škôd navrhnúť Národnej rade Slovenskej republiky, aby sa uzniesla na skrátenom legislatívnom konaní o návrhu Ústavnoprávneho výboru Národnej rady Slovenskej republiky na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov. Poprosím o prerokovanie tohto návrhu.
Ďakujem, pani ministerka, prosím, zaujmite miesto pre navrhovateľov. Teraz poprosím pána predsedu ústavnoprávneho výboru, aby informoval Národnú radu o stanovisku k prerokovávanému návrhu na skrátené legislatívne konanie a poprosím vás o predloženie návrhu, ktorého predkladateľom bol ústavnoprávny výbor, ale najskôr, pán predseda, musíme rozhodnúť procedurálne o tom, či Národná rada je a súhlasí so skráteným legislatívnym konaním. Spravodajca. Pardon, nech sa páči, pán poslanec Madej.
Ďakujem pekne. Vážená pani ministerka, vážený pán predseda Národnej rady, panie poslankyne, páni poslanci, predseda Národnej rady Slovenskej republiky svojím rozhodnutím z 21. októbra 2011 č. 550 pridelil Ústavnoprávnemu výboru Národnej rady Slovenskej republiky návrh vlády na skrátené legislatívne konanie o návrhu Ústavnoprávneho výboru Národnej rady Slovenskej republiky na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov, tlač 549, s termínom ihneď. Ústavnoprávny výbor Národnej rady Slovenskej republiky prerokoval návrh vlády na skrátené legislatívne konanie na svojej 47 schôdzi 21. októbra 2011. Uznesením z 21. októbra 2011 pod č. 325 odporúčal Národnej rade Slovenskej republiky súhlasiť so skráteným legislatívnym konaním o návrhu Ústavnoprávneho výboru Národnej rady Slovenskej republiky na vydanie ústavného zákona, ktorým sa dopĺňa Ústava Slovenskej republiky. Vážený pán predsedajúci, prosím vás, aby ste otvorili rozpravu.
Ďakujem, pán spoločný spravodajca, otváram rozpravu. Písomne nemám do rozpravy žiadne prihlášky, preto sa pýtam, či sa chce niekto prihlásiť ústne? Nie. Vyhlasujem rozpravu o tomto bode programu za skončenú. Pristúpime k hlasovaniu o návrhu uznesenia a poprosím vás, pán poslanec Madej, aby ste ho Národnej rade predložili.
Ďakujem pekne. Pán predsedajúci, prosím, dajte hlasovať o návrhu uznesenia Národnej rady Slovenskej republiky k návrhu vlády na skrátené legislatívne konanie v tomto znení. Návrh uznesenia Národnej rady Slovenskej republiky: Národná rada Slovenskej republiky súhlasí so skráteným legislatívnym konaním o návrhu Ústavnoprávneho výboru Národnej rady Slovenskej republiky na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov s tým, že návrh ústavného zákona prerokuje na 24. schôdzi Národnej rady Slovenskej republiky.
Páni poslanci, hlasujeme o návrhu v znení, tak ako ho predložil pán spoločný spravodajca, pán poslanec Madej.
139 prítomných, 139 za návrh.
Schválenie súhlasu so skráteným legislatívnym konaním ma oprávňuje k tomu, aby sme pristúpili k prvému čítaniu o vládnom návrhu, pardon, o
návrhu Ústavnoprávneho výboru Národnej rady
a poprosím teraz pána predsedu, aby z poverenia výboru aj ako predkladateľ návrhu zmeny Ústavy Slovenskej republiky uviedol a odôvodnil, prečo ústavnoprávny výbor dospel k zhode zmeny Ústavy Slovenskej republiky.
Pán poslanec a predseda výboru, máte slovo.
Ďakujem pekne, pán predseda. Ústavnoprávny výbor sa dnes jednomyseľne zhodol na návrhu ústavného zákona. Obsahom tohto návrhu ústavného zákona je iba doplnenie ústavy, a to v podobe reakcie na pochybnosti...
...o rozsahu a kvalite mandátu, ktorým disponuje vláda, ktorej nebola v parlamente vyslovená dôvera, ale ktorá zatiaľ nebola odvolaná. Ústavnoprávny výbor jednomyseľne navrhuje, aby reakciou na takéto pochybnosti a ústavnú krízu bolo výslovné zakotvenie možnosti prezidenta republiky takto odvolanú vládu poveriť výkonom jej kompetencií až do vymenovania novej vlády, ale s mandátom zúženým, pokiaľ ide o ústavné kompetencie na minimum nevyhnutným na zabezpečenie chodu štátu a pokiaľ ide o výkony zákonných kompetencií, aby tento výkon bol viazaný na predchádzajúci súhlas prezidenta republiky. Prosím váženú snemovňu o podporu pre tento návrh.
Ďakujem za uvedenie návrhu. Teraz poprosím pána poslanca Madeja, ktorého výbor ústavnoprávny poveril, aby bol spoločným spravodajcom k legislatívnej iniciatíve výboru, a Národnú radu informoval o odporúčaní, ako spoločného spravodajcu, pokračovať v rokovaní o návrhu ústavného zákona.
Ďakujem pekne. Vážený pán predseda Národnej rady, panie poslankyne, páni poslanci, Ústavnoprávny výbor Národnej rady Slovenskej republiky uznesením z 21. októbra 2011 ma určil za spravodajcu k návrhu Ústavnoprávneho výboru Národnej rady Slovenskej republiky na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov, tlač 548. Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Národná rada Slovenskej republiky uznesením z 21. októbra 2011 rozhodla, že návrh Ústavnoprávneho výboru Národnej rady Slovenskej republiky na vydanie ústavného zákona prerokuje v skrátenom legislatívnom konaní. Návrh ústavného zákona obsahuje po formálno-právnej stránke náležitosti uvedené v § 67 a § 68 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu ústavného zákona je zrejmý účel navrhovanej úpravy. Dôvodová správa uvádza, že návrh ústavného zákona je v súlade s medzinárodnými zmluvami, ktorými je Slovenská republika viazaná a súčasne je v súlade s právom Európskych spoločenstiev a právom Európskej únie. Predkladaný návrh ústavného zákona nezakladá žiadne vplyvy na rozpočet verejnej správy a podnikateľské prostredie. Nevyvoláva sociálne vplyvy ani vplyvy na životné prostredie a informatizáciu spoločnosti. Doložka zlučiteľnosti návrhu zákona s právom Európskej únie spĺňa náležitosti určené v čl. 3 legislatívnych pravidiel tvorby zákonov. Vyplýva z nej, že problematika návrhu právneho predpisu nie je upravená v práve Európskej únie, ani obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku odporučí uvedený návrh ústavného zákona prerokovať v druhom čítaní ihneď. V súlade s rozhodnutím predsedu Národnej rady Slovenskej republiky pod č. 549 z 21. októbra 2011 podľa § 74 rokovacieho poriadku Národnej rady Slovenskej republiky navrhujem, aby návrh ústavného zákona prerokoval Ústavnoprávny výbor Národnej rady Slovenskej republiky ako gestorsky výbor v druhom čítaní ihneď.
Pán predseda, prosím, aby ste otvorili rozpravu v prvom čítaní.
Ďakujem, pán spoločný spravodajca. Prosím, zaujmite miesto pre spravodajcov. Otváram rozpravu o tomto bode programu. Pýtam sa, či sa chce niekto do rozpravy prihlásiť ústne? Keďže som nedostal žiadne písomné prihlášky. Konštatujem, že nie, preto vyhlasujem rozpravu za skončenú. Môžeme hlasovať o návrhu uznesenia, ktoré už vo svojom úvodnom prejave naznačil pán spoločný spravodajca, ale teraz vás poprosím, aby ste ich konkretizovali a mohli o nich hlasovať.
Ďakujem pekne, pán predseda. Pán predseda, prosím, aby ste dali hlasovať o tom, že Národná rada Slovenskej republiky sa uzniesla podľa § 73 odsek 3...
Páni poslanci, prosím o kľud.
Dajte prosím hlasovať o tom, že Národná rada Slovenskej republiky sa uzniesla podľa § 73 odsek 3 písmeno c) zákona o rokovacom poriadku prerokovať predložený návrh ústavného zákona v druhom čítaní.
Hlasujeme, páni poslanci, o návrhu prerokovať zákon ihneď v druhom čítaní.
Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh ústavného zákona na prerokovanie Ústavnoprávnemu výboru Národnej rady Slovenskej republiky ako gestorskému s tým, že...
...návrh ústavného zákona prerokuje v druhom čítaní ihneď.
Panie poslankyne, páni poslanci, prerušujem rokovanie na 15 minút, aby ústavnoprávny výbor mohol prerokovať návrh ústavného zákona v druhom čítaní. Budeme pokračovať o 17.30 h.
Prerušenie rokovania o 17.12 hod..
Pokračovanie rokovania o 17.30 hod.
Poprosím teraz, aj keď je vyhlásená prestávka, ak ma počúvajú a ich poprosím, aby rešpektovali moju prosbu. Zvolávam poslanecké grémium na 17 hodín 25 min. do rokovacej sály, kde obvykle býva rokovanie poslaneckého grémia. Takže 17.25 hod. zvolávam poslanecké grémium.
Panie poslankyne, páni poslanci, prosím, aby ste sa vrátili do rokovacej sály. Mám informáciu, že ústavnoprávny výbor rokovanie skončil.
Panie poslankyne, páni poslanci, pristúpime k rokovaniu o návrhu ústavnoprávneho výboru na vydanie zmeny Ústavy Slovenskej republiky. Prosím teraz pána predsedu a navrhovateľa v jednej osobe, aby návrh uviedol a odôvodnil, aj keď ste tak urobili pri prvom čítaní, ale v druhom táto povinnosť rovnako pre vás vyplýva, preto môžete byť stručnejší, ale musím procesne pokračovať v súlade s rokovacím poriadkom.
Nech sa páči, pán predseda, navrhovateľ.
Ďakujem vám veľmi pekne, pán predseda. Ten návrh je reakciou na to, že vznikli dosť zásadné pochybnosti o rozsahu a kvalite mandátu vlády, ktorá stratila v parlamente dôveru. Je reakciou na tieto pochybnosti a rieši ich spôsobom ako som už popísal, to znamená, že ústavné kompetencie vlády okresáva na nevyhnutné minimum a zákonné kompetencie viaže na predchádzajúci súhlas prezidenta republiky.
Ďakujem za uvedenie a odôvodnenie.
Poprosím vás, pán poslanec Madej.
Ďakujem pekne. Vážený pán predseda, panie poslankyne, páni poslanci, dovoľte mi, aby som predniesol správu Ústavnoprávneho výboru Národnej rady Slovenskej republiky o prerokovaní návrhu Ústavnoprávneho výboru Národnej rady Slovenskej republiky na vydanie zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov v druhom čítaní.
Ústavnoprávny výbor Národnej rady Slovenskej republiky ako gestorský výbor k návrhu Ústavnoprávneho výboru Národnej rady Slovenskej republiky na vydanie ústavného zákona, ktorým sa dopĺňa Ústava Slovenskej republiky v znení neskorších predpisov podáva Národnej rade Slovenskej republiky správu o prerokovaní návrhu predmetného ústavného zákona v druhom čítaní vo výbore.
Národná rada Slovenskej republiky uznesením z 21. októbra 2011 pridelila návrh Ústavnoprávneho výboru Národnej rady Slovenskej republiky na vydanie ústavného zákona, ktorým sa dopĺňa Ústava Slovenskej republiky na prerokovanie Ústavnoprávnemu výboru Národnej rady Slovenskej republiky ako gestorskému výboru.
Gestorský výbor prerokoval návrh ústavného zákona na svojej 47. schôdzi 21. októbra 2011. Uznesením č. 326 odporučil Národnej rade Slovenskej republiky vládny návrh ústavného zákona schváliť s troma pozmeňovacími a doplňujúcimi návrhmi, ktoré sú uvedené v spoločnej, v správe.
Poslanci Národnej rady Slovenskej republiky, ktorí nie sú členmi ústavnoprávneho výboru, neoznámili v určenej lehote gestorskému výboru žiadne stanovisko. Správa Ústavnoprávneho výboru Národnej rady Slovenskej republiky bola schválená uznesením Ústavnoprávneho výboru Národnej rady Slovenskej republiky z 21. októbra 2011 pod číslom 327. Výbor poveril spravodajcu Róberta Madeja, poslanca Národnej rady Slovenskej republiky, aby v súlade s § 80 ods. 2 zákona o rokovacom poriadku Národnej rady Slovenskej republiky v znení neskorších predpisov informoval o výsledku rokovania Ústavnoprávneho výboru Národnej rady Slovenskej republiky a aby odôvodnil návrh a stanovisko gestorského výboru k návrhu ústavného zákona na schôdzi Národnej rady Slovenskej republiky.
Pán predseda, prosím, aby ste otvorili rozpravu a súčasne sa hlásim ako prvý do rozpravy.
Ďakujem pekne. Otváram rozpravu o tomto bode programu. Písomne som nedostal žiadne prihlášky, do rozpravy sa prihlásil pán spoločný spravodajca, ale aj pán navrhovateľ. Prosím kanceláriu Národnej rady, aby počas rozpravy poslancom rozdali správu, spoločnú správu ústavnoprávneho výboru.
Ďakujem pekne. Ja len z hľadiska procesného si dovolím vyňať na osobitné hlasovanie bod 3 zo správy ústavnoprávneho výboru tak, aby sme teda hlasovali o bodoch 1 a 2 spoločne a o bode 3 samostatne.
Ďakujem. Ja práve preto, že poslanci až teraz dostali do ruky spoločnú správu, tak dve vety na vysvetlenie tretieho bodu, ktorý bude vyňatý na osobitné hlasovanie. Účelom toho pozmeňovacieho návrhu je to, aby sme z hlavy štátu...
Poprosím. Prepáčte pán navrhovateľ. Všetkým poslancom správu.
Mám počkať?
Nie, ja som len chcel dve vety k účelu toho tretieho bodu. Účelom je, aby sa z hlavy štátu nestal úradník, ktorý bude musieť cesťáky štátnym tajomníkom podpisovať po jednom, ale aby to mohol spraviť en bloc. To je celé.
Ďakujem. Vyhlasujem rozpravu o tomto bode programu za skončenú. Je súhlas, aby sme mohli hlasovať o návrhu na zmenu ústavy a o pozmeňovacích návrhoch, ktoré sú uvedené v správe ústavnoprávneho výboru, aj keď správa nie je doručená všetkým poslancom, ale pán spoločný spravodajca podrobne informoval, čo je obsahom navrhovanej zmeny. Áno?
Súhlasné reakcie z pléna.
Nech sa páči, pán poslanec Madej, predložte Národnej rade návrhy hlasovaní. Páni poslanci, prerokovávame ústavný zákon, preto by som poprosil aj, aby sme sa náležite dokázali sústrediť na hlasovanie.
Ďakujem pekne. Pán predsedajúci, v rozprave vystúpili dvaja poslanci Národnej rady. Bol vyňatý jeden bod zo správy. Preto budeme hlasovať najprv o bode, o bodoch 1 a 2 zo správy spoločne, s odporúčaním gestorského výboru schváliť.
Hlasujeme o bodoch 1 a 2 výboru ústavnoprávneho s odporúčaním schváliť.
140 prítomných, 140 za návrh.
Národná rada návrhy schválila.
Ďakujem pekne. Pán predseda, prosím dajte hlasovať o poslednom, treťom pozmeňovacom návrhu zo správy s odporúčaním gestorského výboru schváliť.
140 prítomných, 79 za návrh, 61 sa zdržalo, návrh sme neschválili.
Pán predseda, to boli všetky pozmeňovacie a doplňujúce návrhy z rozpravy, ako aj zo správy. Môžeme postúpiť zákon do tretieho čítania vzhľadom na to, že sme v skrátenom legislatívnom konaní.
Panie poslankyne, páni poslanci, tak ako uviedol pán spoločný spravodajca, môžeme teraz pristúpiť k rokovaniu o vládnom náv..., o návrhu ústavnoprávneho výboru v treťom čítaní. Otváram rozpravu. Pýtam sa, či sa chce niekto do rozpravy prihlásiť ústne? Nie. Preto vyhlasujem rozpravu za skončenú. Pristúpime k hlasovaniu o návrhu zákona ako celku.
140 prítomných, 139 za návrh, 1 nehlasoval.
Národná rada Slovenskej republiky návrh ústavnoprávneho výboru na vydanie ústavného zákona, ktorým sa mení a dopĺňa ústava, schválila.
Panie poslankyne, páni poslanci, chcem sa vám poďakovať, naozaj, hovorím to teraz úprimne a s vďakou vám, že ste dokázali vydržať a byť trpezliví pri riešení a hľadaní vážneho ústavnoprávneho problému, a chcem sa vám poďakovať, že ste boli dostatočne veľkorysí a prejavili schopnosť tento ústavný zákon podporiť. Panie poslankyne, páni poslanci, vyhlasujem rokovanie 24. schôdze Národnej rady Slovenskej republiky za skončené. Poprosím ešte predsedov poslaneckých klubov, aby sa nakrátko zišli v rokovacej miestnosti poslaneckého grémia. Predsedovia poslaneckých klubov a podpredsedovia Národnej rady.
Rokovanie 24. schôdze NR SR sa skončilo o 17.46 hodine.
« 5. deň rokovania, 20. 10. 2011 1. deň rokovania, 29. 11. 2011 »